NaiveNeuron/SloPal huggingface dataset:
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem veľmi pekne, pán predseda. Vážená Národná rada, vážení poslanci, poslankyne, vážení členovia vlády, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: podpredsedníčka vlády a ministerka investícií, regionálneho rozvoja a informatizácie Veronika Remišová – pracovné povinnosti, zastupuje ju podpredseda vlády a minister financií Eduard Heger, podpredseda vlády Štefan Holý, zastupuje ho minister dopravy a výstavby Andrej Doležal. Minister vnútra Roman Mikulec – pracovné povinnosti, zastupuje ho minister dopravy a výstavby Andrej Doležal. Minister školstva, vedy, výskumu a športu Branislav Gröhling, zastupuje ho podpredseda vlády a minister hospodárstva Richard Sulík. Minister životného prostredia Ján Budaj, nie sú otázky, a ministerka kultúry Natália Milanová, nie sú otázky. Ďakujem pekne. Skončil som.
Bugár, Béla, podpredseda NR SR (2016-04-22):
Na vystúpenie pána poslanca sú dve faktické poznámky, nech sa páči. Končím možnosť sa prihlásiť. Pán poslanec Budaj.
Nicholsonová, Lucia, poslankyňa NR SR (2014-10-30):
Ďakujem veľmi pekne. Pán minister, ja sa čudujem, že vy ste si ešte neobsadili doménu demagog.sk, lebo vás by zaregistrovali zadarmo. Vy by ste nemuseli platiť ani ten registračný poplatok. A poviem vám hneď prečo. Po prvé, naša obľúbená téma detí a centrum a tak ďalej. Prosím vás pekne, vy čo ste akože zachraňovali deti Boórové a leteli ste kvôli tomu do Veľkej Británie, tak o tom by vedela rozprávať ich babka Študencová, ktorá vás má plné zuby. Ona keby tu teraz bola na balkóne, tak by vám vykričala, čo ste to vy vlastne spôsobili s celým vaším centrom aj s tým, ako ste ho preobsadili. A to, že ste vôbec konali v súvislosti s centrom, to len preto, lebo vy ste to boli, koho zasiahla medializácia toho prípadu. Ťažko sa koná, keď o niečom netušíte, že, pán minister? Takže etudy herecké tam robil niekto iný a nie Nicholsonová. To je jedna vec. Druhá vec, projekt Očista. Ja som na ten projekt hrdá. A ja vám odporúčam, aby ste urobili to isté. Viete, o čo išlo? My sme išli evidenciu na jednotlivých úradoch očistiť od tých, ktorí systém sociálnej pomoci tejto krajiny v nezamestnanosti len zneužívajú. Máte tam blchy v kožuchu a je na vás, aby ste si urobili poriadok. Lenže vy to nerobíte, pretože vy tým ľuďom platíte za to, aby vás volili. Ďalšia vec, pán minister, vy nás vyzývate, že sme mali robiť poriadky pri eurofondoch? Že sme mali dávať ľudí do basy? Nuž, my sme to robili. Dvaja ľudia skončili vo vyšetrovacej väzbe, podali sme niekoľko trestných oznámení. Začalo sa konať vo veci. Boli pripravené obvinenia. Bolo to s nástupom vašej garnitúry, vašich ministrov, vašej boľševickej vlády, keď sa zastavili všetky trestné stíhania. Zastavili sa obvinenia konkrétnych ľudí a tí, čo boli vo väzbe, tak ich prepustili. Ja sa pýtam, či toto je náhoda, alebo či už máte naozaj tú vašu chobotnicu, tie vaše červené pazúre úplne vo všetkom v tejto krajine. Vy nás budete vyzývať? Veď to je smiešne, pán minister. A posledná vec. Vy si, prosím vás pekne, urobte poriadok medzi tým, čo je dotácia a čo je príspevok na absolventskú prax. V tom si urobte por... (Prerušenie vystúpenia časomerom.)
Hraško, Igor, poslanec NR SR (2014-03-26):
Ďakujem pekne. Pán kolega Mihál, veľmi dobré vystúpenie. Na úvod ste presne trafili klinec po hlavičke. A už som to hovoril aj minulý rok, keď vládna strana tuná doniesla návrh, resp. novelu zákona, ktorá má opravovať ich vlastnú novelu. Zopakujem to opäť. Vo vládnej strane sú babráci, ktorí nevedia pripraviť dobré zákony, ktoré si potom po sebe musia opravovať. To svedčí o neodbornosti, s ktorou sa tuná neustále oháňajú, že majú veľmi dobrých odborníkov, odborníkov na to, aby sem prinášali naozaj zlé zákony, ktoré škodia ľudom, škodia občanom Slovenskej republiky a ktoré im nepomáhajú. Čo sa týka tej zamestnanosti, naozaj SMER robí všetko preto, aby bol proti občanom, a mám jeden čerstvý príklad z východu Slovenska, ktorý budem medializovať trošku neskôr, ešte zozbierame potrebné príklady, akým spôsobom sa pätolizači SMER-u stavajú voči podnikateľom. Takže aj o tomto budem hovoriť možno na väčšej tlačovke, keď hovorím, že budeme mať pozbierané všetky relevantné podklady, to sa potom budeme ešte len čudovať. Takže naozaj je zarážajúce, že vládna strana sa za prvé prizná k tomu, že pácha škody, a vôbec im to akože nevadí a, samozrejme, že im to prejde. Na ich mieste by som už, samozrejme, odstúpil, pretože toľko škody už napáchali a priznali sa k tomu viackrát, že museli sami po sebe opravovať svoje zbabrané zákony. Nie je toto dobrá situácia, a ako ste podotkli, kolega Mihál, opäť prišli so zákonom, ktorým zasa len kozmetické úpravy, ktorý akože na navonok má opraviť niektoré závažné chyby. No a že či sa to bude opravovať v druhom čítaní. No, keďže je to zákon v skrátenom legislatívnom konaní, tak to budú musieť byť totálne fofry, aby sa tam postíhali opraviť tie zbabrané veci, ktoré tam akože sú zatiaľ ešte zlé. Tak som zvedavý.
Pleštinská, Zita, poslankyňa NR SR (2022-10-06):
Ďakujem vám, pán predsedajúci. Vážený pán minister, tak ako vedúci teda výboru školského vás privítal, tak ja tiež by som vás chcela privítať na pôde Národnej rady Slovenskej republiky. Ja zase pracujem vo výboru pre verejnú správu a regionálny rozvoj a tiež ako podpredsedníčka výboru pre európske záležitosti. Myslím si, že tá spolupráca bude s vami veľmi dobrá. Chcela by som vás možno poprosiť aj v mene starostov, primátorov, keďže školstvo patrí do ich kompetencie, aby ste nezabudli vlastne pri tom, keď budete vytvárať legislatívu, komunikovať s nimi, či so ZMOS-om, alebo Úniou miest a myslím si, že keď sa vytvorí dobrá spolupráca, tak bude to obojstranné aj pre jednu stranu, aj pre druhú stranu. A takisto sa prikláňam, NASA je dôležitá organizácia a myslím si, že treba investovať do mladých ľudí. Mám tam veľa priateľov a myslím si, že toto je veľmi dobrá cesta.
Hatráková, Katarína, poslankyňa NR SR (2023-02-02):
Ďakujem pekne, pán podpredseda. Vážené panie poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady Slovenskej republiky pre ľudské práva a národnostné menšiny za spravodajkyňu k návrhu uvedeného zákona (tlač 1354). Chvíľočku poprosím. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre ľudské práva a národnostné menšiny. Odporúčam, aby predmetný návrh zákona výbory prerokovali do začiatku rokovania o tomto návrhu na schôdzi Národnej rady Slovenskej republiky. Pán predsedajúci, prosím, otvorte všeobecnú rozpravu.
Fico, Robert, predseda vlády SR (2016-10-27):
Ešte mám jednu. Ešte jednu otázku mám.
Laššáková, Jana, podpredsedníčka NR SR (2014-10-29):
Pán poslanec Hlina, nech sa páči.
Číž, Miroslav, doterajší podpredseda NR SR (2010-07-08):
Pán poslanec Jozef Mikuš.
P. Frešo, poslanec: (2008-06-19):
Je veľmi ťažké ideologicky to odmietnuť, je veľmi ťažké odmietnuť to z dôvodov nejakých historických, je veľmi ťažké odmietnuť to z nejakých dôvodov osobných alebo mediálnych. Totižto, pokiaľ by tento návrh prešiel, tak v priebehu možno niekoľko dní, možno niekoľko týždňov to pocíti každý, kto tankuje na benzínovej pumpe, či už je to súkromná osoba, či už je to rodina s deťmi, ktorá ide na výlet alebo je to podnikateľ, ktorý podniká a má niekoľko automobilov. Tento návrh odmietnuť zo strany Smer, čakal som naozaj niečo oveľa, oveľa originálnejšie, čakal som niečo ekonomicky rozumnejšie. Ja chápem, že ministerstvo financií v tejto chvíli má oveľa väčšie problémy, ako odpovedať a chápem ten výpadok, nevidím tu žiadneho ekonóma, ktorý by sa unúval a vysvetlil to na číslach. Ešte raz poviem, keď raz niekto platí deväťkrát väčšie dane ako predtým, myslím si, že je správne mu to znížiť. Nič viac, nič menej. Ďakujem pekne.
Bublavý, Dušan, poslanec NR SR (2013-12-17):
Pán kolega, vaša rozprava na tému perióda menštruácií, citovanie sexuológov a zbytočné naťahovanie rozpravy naozaj zbytočne degraduje tento diskutabilný návrh zákona. A ešte primiešanie predsedu vlády Fica do tejto témy to už bolo celkom hrozienko a naozaj čo ste mali k tomuto zákonu, ste nepovedali.
Figeľ, Ján, podpredseda NR SR (2014-07-02):
Ďakujem pekne. Šanca na pokračovanie bude v nasledujúcich dňoch. Zajtra ráno budeme pokračovať rokovaním o bloku legislatívy z oblasti financií. Ďakujem všetkým za prítomnosť, všetkým za dialóg a pekný večer. (Prerušenie rokovania o 19.07 hodine.)
Laurenčík, Milan, podpredseda NR SR (2021-09-29):
Prosím, ukľudnime sa, páni poslanci. Pán poslanec Podmanický, pokračujte.
Matej, Ondrej, poslanec NR SR (2010-10-12):
Ďakujem pekne, pán predsedajúci. Ja len jednu krátku poznámku. Pán poslanec, no keď by bola pravda, že vláda, ktorá zdražie pivo, padne, tak vy by ste už mali skončiť v prvom roku vládnutia, keď zavreli Pivovar v Topoľčanoch pánovi predsedovi pod nosom. Ďakujem.
Ivan, Miroslav, poslanec NR SR (2018-06-18):
Ďakujem za slovo. Vážené dámy, vážení páni, spolu s kolegami za stranu Sloboda a Solidarita navrhujeme zmenu zákona o cestnej premávke. Dôvod, prečo túto novelu predkladáme, dôvodmi sú dva, a to prvým a základným je, že dnes, kedy je už centrálna registrácia vozidiel, už nie je potrebné to, aby sme pri každej zmene menili okres, ktorý je vyznačený na evidenčnom čísle vozidla, a môžme tak ušetriť státisíce plechových tabuliek evidenčného čísla, ďalej budem radšej používať, možno poviem ŠPZ, ospravedlňujem sa tým, ktorí si veľmi potrpia na veľmi odborné pojmy, ale v návrhu zákona to, samozrejme, je tak, ako má byť. Takže to je prvý dôvod, ušetriť kopec peňazí, ktoré dnes platíme za ešpézetky. Druhý dôvod je ten, že zároveň touto novelou riešime ten problém, ktorý v súčasnosti už máme vo vzťahu k monopolnému dodávateľovi ŠPZ pre ministerstvo vnútra, a to je ten, že už neviem, ako si vysvetliť, že ministerstvo vnútra odsúhlasilo alebo necháva bez povšimnutia to, že jedna konkrétna súkromná spoločnosť si ochráni dizajn tvaru a typu ŠPZ a je vlastne tak ochránená pred konkurenciou a to jej, samozrejme, umožňuje to, že nám dnes dodáva a vyrába ešpézetky za štyrikrát vyššiu cenu, ako je to povedzme v Českej republike. Ak by naša novela prešla, potom by už len tým, že by sa objednala len jedna tretina ešpézetiek, ktoré, oproti tomu, koľko ich štát objednáva dnes, aj pri súčasnom nastavení monopolného dodávateľa by štát výrazne ušetril. To, koľko by ušetril a ako presne by ten celý systém vyzeral po tom, ako by náš návrh prišiel do platnosti, porozprávam v rozprave, aby ste sa tí, ktorí tu ste, mohli prihlásiť cez faktické do, do rozpravy, pýtať sa na otázky, na ktoré vám potom rád zodpoviem. V tejto chvíli končím úvodné slovo a zároveň by som sa hneď rád prihlásil do rozpravy ako prvý. Ďakujem.
Pčolinský, Peter, podpredseda NR SR (2023-03-15):
Otváram rozpravu. Písomne sa neprihlásil nikto. Pýtam sa, či sa chce niekto prihlásiť ústne. Nie, uzatváram možnosť. Vyhlasujem rozpravu za skončenú. Pán navrhovateľ, chcete zaujať stanovisko? Nie. Pán spravodajca?
Blaha, Ľuboš, podpredseda NR SR (2023-11-14):
Ďalší sa o slovo prihlásil pán poslanec Michal Sabo.
T. Cabaj, podpredseda NR SR: (2010-02-10):
S faktickou poznámkou pán poslanec Stanislav Kahanec. Končím možnosť prihlásiť sa s faktickou poznámkou.
Bugár, Béla, podpredseda NR SR (2017-03-28):
Pán poslanec Farkašovský.
K. Sárközy, poslankyňa: (2008-02-05):
No a k tej gramatike. V súkromí som za ten váš návrh, lenže my sme atakovaní na verejnosti. Ďakujem pekne.
B. Bugár, podpredseda NR SR: (2003-02-27):
(Hlasovanie.) Prítomných je 128 poslancov, za 106, proti 9, zdržalo sa 13. Konštatujem, že spomínané body zo spoločnej správy sme schválili. Nech sa páči.
Pročko, Jozef, poslanec NR SR (2023-01-24):
Ďakujem veľmi pekne. Keďže som bol spomenutý, musím povedať, že mňa veľmi teší, že fašisti vás podporujú, pán Pellegrini, že tí, ktorí tu rozprávajú o tom, že my chceme platy, tak kvôli tomu tu vrieskajú a rozprávajú, ako je všetko zlé, ako je všetko na figu, ako tu vrieskajú a rozprávajú, ako sme zničili tento národ, fašisti, ktorí, ktorí naozaj nič iné nechcú, len to, aby mohli opäť sedieť v týchto laviciach, pretože nevedia nič iné robiť, len to, poberať plat tu v parlamente. Pellegrini, vy ste povedali, že som váš fanúšik. Nie som váš fanúšik a nikdy nebudem. Nie som fanúšik ľudí, ktorí, veď o vás je to verejne známe aj média to píšu, 150-tisícové úplatky, kar... rôzne v Banskej Bystrici sadkárske výhody. Pellegrini, o vás je známe, kto ste vy. Vy tu rozprávate, že Heger si ide založiť nejakú stranu, vy, Pellegrini, a čo ste si založili biznis krídlo? Na čo sa vy trasiete, Pellegrini?! Vy sa trasiete na tých 27 mld. Porozprávajte ľuďom, odkiaľ ste zobrali peniaze na tie vaše byty, Pellegrini, odkiaľ ste zobrali peniaze na financovanie vašej strany. Pellegrini, vy tu rozprávate, že čo je nedemokratické? No demokratické je rozprávať o takých ľuďoch, Pellegrini, ako ste vy. Vy sa oblečiete do kroja, vy si sadnete na traktorík, pohladkáte si psíka a tvárite sa, ako zachraňujete národ. Čo ste vy, Pellegrini, za dvanásť rokov zachránili? Svoju vlastnú riť, Pellegrini! To ste si zachránili! A to chcete?! Vy chcete zachraňovať tento národ? V čom, Pellegrini? Opakujem, vy tu rozprávate o Hegerovi, že si založil stranu, a vy ste čo spravili? Prečo ste odišli od Fica a zobrali ste si toto biznis krídlo? Kvôli čomu? Nedemokratické? Pellegrini, je demokratické rozprávať ľuďom, kto ste vy a čo ste vy zač, Pellegrini, a čo chcete robiť! Chcete stále rabovať toto Slovensko a v tom vám treba zabrániť!
Ľ. Mušková, poslankyňa: (2006-07-04):
Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 146 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky 0 poslancov neodovzdalo hlasovacie lístky. Zo 146 odovzdaných hlasovacích lístkov boli 3 neplatné. Zo 143 platných hlasovacích lístkov overovatelia zistili, že - za kandidáta Annu Belousovovú hlasovalo za 83 poslancov, proti 51 poslancov, zdržalo sa 9 poslancov (potlesk), - za pána poslanca Miroslava Číža hlasovalo za 87 poslancov, proti 32 poslancov, zdržalo sa 24 poslancov (potlesk), - za pána poslanca Milana Horta hlasovalo za 124 poslancov, proti 8 poslancov, zdržalo sa 11 poslancov (potlesk), - za pána Viliama Vetešku hlasovalo za 118 poslancov, proti 8 poslancov, zdržalo sa 17 poslancov (potlesk). Podľa čl. 90 ods. 1 Ústavy Slovenskej republiky a § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení Anna Belousovová, Miroslav Číž, Milan Hort, Viliam Veteška. Ďakujem vám za pozornosť. (Potlesk.)
Danko, Andrej, predseda NR SR (2016-09-14):
Ďakujem. Pán poslanec Juraj Blanár.
K. Tóthová, poslankyňa: (2001-09-20):
J. Migaš, predseda NR SR: Predseda vlády, nech sa páči.
Laššáková, Jana, podpredsedníčka NR SR (2014-12-12):
Pán poslanec Csicsai, nech sa páči.
Grendel, Gábor, podpredseda NR SR (2021-04-30):
Pán poslanec Ďurica.
P. Hrušovský, predseda NR SR: (2005-06-23):
(Hlasovanie.) 145 prítomných, 71 za, 3 proti, 67 sa zdržalo, 4 nehlasovali. Návrh zákona do druhého čítania sme neschválili. Prosím teraz pani poslankyňu Martinákovú, aby z poverenia výboru pre sociálne veci a bývanie predložila Národnej rade návrhy hlasovaní k návrhu poslancov Národnej rady Slovenskej republiky Ľubice Navrátilovej a Petra Bódyho na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1201). Poradové číslo návrhu je 34. Nech sa páči, pani poslankyňa. Z. Martináková, poslankyňa: Ďakujem za slovo, pán predseda. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady o rokovacom poriadku prerokovať predložený návrh zákona v druhom čítaní.
Krajčír, Ľuboš, poslanec NR SR (2020-10-20):
Ďakujem pekne za slovo. Pán Richter, dovoľte, ja budem trošku osobný. V roku 2013 ste vyhlásili, že dávka v hmotnej núdzi 60 eur mesačne stačí na prežitie. Mal ste nehodu na rýchlostnej ceste v obci Pata, okres Galanta, v obleku ste mali pilulku na potenciu, prezervatívy a niekoľko tisíc eur. V 2014. ste údajne odporučil starostom na východnom Slovensku, aby využívali služby na poradenstvo pri európskych projektoch. Pre zvláštne čerpanie fondov vtedy Európska únia pozastavila 400 mil. eur a o 135 mil. eur Slovensko definitívne prišlo. Vy sa naozaj pozrite, kam ste dotiahli sociálny systém na Slovensku. Áno, konkrétne vy, pán Richter. Potom moralizujte. (Potlesk.)
Jurzyca, Eugen, minister školstva, vedy, výskumu a športu SR (2010-08-05):
Ďakujem pekne. Predovšetkým ďakujem pánovi poslancovi Čaplovičovi za podanú ruku. Samozrejme, vo všetkých tých oblastiach, ktoré menoval v súvislosti s ňou, budem rád, ak sa spojíme. Samozrejme, budem dodržiavať ochranu duševného vlastníctva. To znamená, ak na niečo prídete, prídete s dobrou myšlienkou, bude vaša a bude aj takto prezentovaná na verejnosti. K tomu, že časť o športe a mládeži je krátka, už som mal poznámky včera. Spomenul som dve systémové zmeny. Napriek tomu, že vyzerá tá časť krátko. Dnes mi v súvislosti s poznámkami, ktoré tu odzneli, napadlo, spomenul som si, že tam máme ešte tretie podstatné systémové opatrenie. A to je, že investície národného významu budeme stavať v súťaži na základe súťažného princípu. Síce je tá časť o mládeži možno malá, ale určite sa nedá využiť na to, aby sa postavili obrovské štadióny, ktoré vysajú z rozpočtu 20-ročné dotácie na mládež. Ak sa postavia oba štadióny, tak ako sa o nich uvažuje, tak to bude ekvivalent 20-ročného rozpočtu na mládež a deti a na ich športovanie. Na to si chceme dať veľký pozor. Ak budeme stavať takéto investície, tak to bude v súťaži tak, aby sme len doplnili to, čo je ochotný postaviť súkromný sektor. Pretože normálne futbalové štadióny u nás stavia súkromný sektor a nie štát. Ďalej padla otázka, čo je to umelá motivácia pri získavaní titulov? No, umelá, napríklad umelá motivácia pri získavaní titulov je, že v štátnej správe existujú tabuľky, podľa ktorých, ak máte vysokú školu, a to akúkoľvek, napr. s kúpeným diplomom, tak zarobíte za život takmer o pol milióna eur viac než človek, ktorý tú vysokú školu nemal. Ktorý možno nemal vtedy, keď bol mladý, peniaze na to, aby si kúpil titul bez toho, aby sa niečo naučil. A to motivuje mladých ľudí k tomu, aby si kupovali tie tituly a nesledovali kvalitu, pretože vedia, že im tá spoločnosť umožní potom zarábať viac. Takže aj s tým sa chceme pohrať, pokiaľ ide o kvalitu našich škôl a vedy, či sú konkurencieschopné, alebo nie. Pozrite sa, existujú nespochybniteľné štatistiky OECD, ktoré hovoria, že prílev zahraničných študentov na Slovensko v porovnaní s Maďarskom, Českom, Poľskom a väčšinou krajín OECD sa znižuje, sa relatívne znižuje. Tam chodí viac študentov, k nám menej. Čiže záujem o tie naše vysoké školy veľký nie je. Vieme, že naši študenti chcú chodiť do zahraničia. Chodia do zahraničia veľa. Takisto štatistiky o inovačnej aktivite Slovenska hovoria, že zaostávame za svetom. Čo sa týka financovania vedy, áno, my tam nemáme žiadne cieľové číslo. Veríme tomu, že veda je oblasť, kde nemôžeme uvažovať tak, že natlačíme peniaze a vari už len nejaký výsledok príde. Peniaze a výsledky musia ísť ruka v ruke. Veda urobí niečo dobré a záväzok vlády je dať za to peniaze. No a pokiaľ ide o tú poznámku pána poslanca Čaploviča, že celá tá časť o školstve je slohovým cvičením, ktoré sa bude veľmi ľahko plniť, na to nebudem odpovedať, na to odpovedal sám pán poslanec Čaplovič záverom svojej poznámky, keď povedal, že v nej máme grandiózne ciele, ktoré ťažko splníme. Ďakujem. (Potlesk.)
Nemky, Martin, poslanec NR SR (2019-01-31):
Týmto sme hlasovali o všetkých pozmeňujúcich návrhoch. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Bugár, Béla, podpredseda NR SR (2018-09-19):
Ďalej v rozprave vystúpi pán poslanec Dostál. Nech sa páči.
Lipšic, Daniel, poslanec NR SR (2015-02-18):
Pán predseda, ja som ten návrh dal v úvode, aby sme o tom hlasovali, aby administratíva Národnej rady nerozdávala do poslaneckých lavíc anonymné, anonymné materiály, vy ste povedali, že už nebude to anonymné, zatiaľ to stále je. Ja celkom nerozumiem tomu, že keď to minister mal povedať, čo nepovedal v prejave, kto tú analýzu urobil, prečo to nemôže byť hodinu predtým napísané na tom písanom dokumente, to mi logika, neviem, proste tomu nerozumiem. Ale v každom prípade je to anonymný dokument a ja by som vás poprosil dať hlasovať o tom, aby aj pre budúcnosť sa do poslaneckých lavíc rozdávali identifikované materiály, a nie anonymné, proste rôzne, rôzne, neviem, ako to nazvať, to je dehonestujúce pre parlament. Čo to je?
Krajčí, Marek, minister zdravotníctva SR (2020-05-14):
Ďakujem veľmi pekne. Pán predsedajúci, ctené panie poslankyne, páni poslanci (zaznievanie gongu), účelom návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov, je, aby sa monitorovanie osôb, ktoré sa na základe preukázateľného súhlasu podrobujú nariadenej izolácii v domácom prostredí, mohlo vykonávať pomocou mobilnej aplikácie. Chcem len uviesť, že vzhľadom na veľmi dobrú epidemiologickú situáciu na... (zaznievanie gongu), vzhľadom na veľmi dobrú epidemickú situáciu na území Slovenskej republiky je záujem tisícov repatriantov a občanov Slovenskej republiky o návrat do, na Slovensko a veľmi dobre vieme, že v súčasnosti vzhľadom na to, že máme len 365 v podstate pozitívnych občanov, ktorí momentálne sú vo svojom infekčnom štádiu, tak situácia na Slovensku je veľmi dobrá. Uvoľňujú sa opatrenia a jedno z najdôležitejších opatrení vlády Slovenskej republiky je, aby sme každého jedného občana, ktorý sa vracia na územie Slovenskej republiky, podrobili dvojtýždennej karanténe. Týmto spôsobom sa nám podarí v podstate zachytiť potencionálne ochorenie COVID-19 a po vyliečení títo pacienti budú môcť, samozrejme, sa zapojiť do bežného života. A vzhľadom na to, že povinnosť dvojtýždennej karantény bola realizovaná len v štátnych zariadeniach, veľmi dobre vieme, že tieto boli preplnené a viac-menej ich kapacity sa úplne naplnili, preto prichádza vláda Slovenskej republiky so smart riešením, ktoré by umožňovalo len po súhlase dotknutej osoby a po nainštalovaní aplikácie, kde by bola umožnená domáca karanténa v prípade, že domáca karanténa bude hygienicky vyhovovať, a takéto osoby by potom mohli byť testované už doma a v prípade, v prípade, že by boli teda aj negatívne, tak celú túto karanténne, karanténne obdobie by si mohli viac-menej realizovať v domácom prostredí. Táto aplikácia by neposielala dáta preč, dáta by, citlivé dáta by zostávali iba v telefóne, a ešte raz teda opakujem, bola by možné alebo bolo by možné ju použiť len s vysloveným súhlasom dotknutej osoby, ktorá tým pádom by nemusela podstúpiť štátnu karanténu, ktorá zostane aj naďalej ako povinná. Ďakujem zatiaľ veľmi pekne a verím, teda že predložený návrh na skrátené legislatívne konanie aj vzhľadom na tú situáciu, ktorá pred našimi hranicami je, podporíte. Ďakujem pekne.
Zmajkovičová, Renáta, podpredsedníčka NR SR (2012-10-26):
Pán poslanec Chren s reakciou. Nech sa páči.
Hrušovský, Pavol, podpredseda NR SR (2011-03-29):
Hlasujeme, páni poslanci. (Hlasovanie.) 146 prítomných, 78 za, 1 proti, 67 sa zdržalo. Národná rada Slovenskej republiky návrh poslancov Kužmu a Horvátha schválila. Panie poslankyne, páni poslanci, tým sme odhlasovali všetky doteraz prerokované body 16. schôdze. Pán poslanec Viskupič, poslanecké grémium konštatovalo, že sme hlasovaním návrh zákona pod tlačou 211 schválili s tým, že pri procesnom postupe nebolo všetko v súlade s rokovacím poriadkom, ale Národná rada svojím uznesením návrh zákona schválila. Legislatívny odbor Kancelárie Národnej rady sa bude musieť so situáciou, ktorá po hlasovaní, ale aj počas neho vznikla, vysporiadať v rámci ústavy a zákonov Slovenskej republiky a ďalší postup záleží aj od postoja iných ústavných činiteľov Slovenskej republiky. Takže zatiaľ predbežne takýto postoj poslaneckého grémia. Ešte s návrhmi sú prihlásení pán poslanec Záhumenský a pán poslanec Novotný. Nech sa páči, pán poslanec. (Ruch v sále.) Páni poslanci!
Heger, Eduard, poslanec NR SR (2018-06-20):
Ďakujem pekne, pán predsedajúci. Kolegyne, kolegovia, vítam vás, ktorí sa zbiehate na hlasovanie. Nie, ja som chcel dať faktickú poznámku, veľmi kratučkú, ale keďže teda to bolo úvodné slovo, tak sa nedalo, takže som sa takto prihlásil do ústnej rozpravy a chcem len nadviazať na tú poslednú vetu, ktorú mala vlastne Veronika Remišová, povedala, že to ušetrí milióny. Tak ja by som si dovolil tvrdiť, že to ušetrí nie milióny, ale desiatky a dokonca to môže ušetriť aj viac miliónov eur, pretože naozaj tá suma, ktorá tu je spomenutá, je to teda vo verejnom obstarávaní, minieme radovo miliardy, 5 mld., takže keby sme si zobrali, že len 10-percentnú úsporu vieme zabezpečiť cez verejné obstarávanie, tak sme automaticky na 500 miliónoch, čo sú vlastne dva sociálne balíčky z minulého roka. Ak by sme si povedali, že 10 % je veľa, tak 5 %, si myslím, že by nemal byť problém v žiadnom prípade, takže tým sa dostávame na jeden sociálny balíček. Takže to len na margo, na margo tých čísiel, že tu je naozaj veľký potenciál úspory, a práve preto aj tento zákon je taký dôležitý, aby dotlačil naozaj to verejné obstarávanie do takých, by som povedal, trhovejších podmienok. Ďakujem za pozornosť, prajem príjemné hlasovanie.
Pčolinský, Peter, podpredseda NR SR (2023-05-09):
Ďakujem pekne. Poprosím spravodajcu poslanca Ľuba Krajčíra z výboru pre hospodárske záležitosti, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Kollár, Boris, predseda NR SR (2021-12-02):
Teraz vás počujeme.
Glváč, Martin, podpredseda NR SR (2018-02-15):
Ďakujem. Doplňujúca otázka, pán poslanec? Nie. Ďalšia otázka je od pani poslankyne Cigánikovej, pán minister zdravotníctva, a znie: „Vážený pán minister, tak ako je momentálne eHealth skonštruovaný, zohľadňuje nové nariadenie GDPR ohľadne ochrany osobných údajov? Alebo budú potrebné ďalšie milióny pre prekopanie systému?“ Nech sa páči.
Jurinová, Erika, podpredsedníčka NR SR (2015-06-18):
Ďakujem pekne, pán minister. Pán spravodajca, nech sa páči, máte slovo.
Zemanová, Anna, poslankyňa NR SR (2022-10-21):
Ďakujem pekne, pán kolega Juro Krúpa. Ja by som ešte jednou vetou chcela doplniť tvoje vystúpenie. Páni, je vojna a Slovensko je na zozname nepriateľských krajín Ruska. Dnes je situácia úplne iná ako v roku 2009, a zvyšovanie výdavkov na obranu je celkom prirodzených. Rada by som ale ešte odpovedala na tú S-300, o ktorej aj ty si, pán kolega Juro Krúpa, hovoril, pretože stále sa tuná spochybňuje čosi ohľadom toho darovania systému protivzdušnej ochrany, protivzdušnej ochrany S-300 Ukrajine. Tento systém bol darovaný Ukrajine na základe medzinárodnej zmluvy a pomoc Ukrajine vtedy prešla na zasadnutí vtedajšej vlády jednohlasne vrátane všetkých ministrov SaS. Štátny majetok je možno podľa platnej legislatívy darovať a podľa zákona o správe majetku štátu. A zákon o správe majetku štátu sa neaplikuje a zákon teda sám seba vylučuje, ak k darovaniu došlo prostredníctvom medzinárodnej zmluvy. Áno, zmluva je z pochopiteľných dôvodov v režime tajné, preto hodnota predmetného materiálu ani nemohla byť zverejnená ani detaily o tomto dare z pochopiteľných dôvodov, ktoré som uviedla v úvode svojej faktickej poznámky, že je vojna a Slovensko je na zozname nepriateľských štátov Ruska.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145, za 118, proti 5, zdržalo sa 19, nehlasovali 3. Konštatujem, že Národná rada sa uzniesla, že tento návrh prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Martvoň, Anton, poslanec NR SR (2015-03-19):
Ďakujem pekne. Pani poslankyňa Pfundtner, v prvom rade chcem poukázať na jeden zásadný fakt. Ako ste skonštatovali, toto ustanovenie § 141a je tam od 1. 1. 2012, trošku pre objasnenie, 1. 1. 2012 bola ministerkou spravodlivosti pani docentka Žitňanská, 1. 1. 2012 bola poslankyňou Národnej rady Slovenskej republiky Edita Pfundtner. Pýtam sa, kto hlasoval a kto podporil tento návrh, aby sa dostal do OSP? Pani poslankyňa Pfundtner, aj vy a celá vtedajšia vládna koalícia. Čiže vy nás kritizujete za niečo, čo ste dali do OSP v roku v podstate 2011, začalo to mať účinnosť v roku 2012, 1. 1., de facto vy, keď ste boli pri moci. Ono to tu zostalo. Samozrejme, my prichádzame s novým OSP, teda s celým prepracovaným na 3 kódexy, ale toto ustanovenie, za ktoré ste hlasovali aj vy, pani poslankyňa, tam je od 1. 1. 2012. Pre objasnenie, voľby boli až v marci 2012 a vláda strany SMER je v podstate od apríla 2012, keď bola zložená vláda. Čiže vy nás kritizujete za niečo, čo ste tam vy schválili. Ja chápem, že treba SMER za niečo skritizovať, ale už nechoďte do extrémov, že nás idete kritizovať za niečo, čo ste tam vy dali, za čo ste hlasovali. A ešte tvrdíte, aký je s tým vážny problém. No, áno, je s tým možno nejaký problém, ale nový OSP alebo nový Civilný sporový poriadok na to už reaguje, nehovoriac o tom, že ste nepovedali úplne celkom ten fakt, že netýkajú sa všetkých občanov tie preddavky, ale iba tých, čo žalujú finančnú čiastku nad 400-násobok životného minima. Čiže v podstate pán minister Borec jasne dokázal, že pokiaľ je odborný návrh na výbore a ho vie podporiť, preto podporil aj váš návrh, aj my poslanci strany SMER na výbore, samozrejme, prešiel aj návrh pani poslankyne Vittekovej, Kučerovej aj Martvoňa... (Prerušenie vystúpenia časomerom.)
Pellegrini, Peter, podpredseda NR SR (2020-09-02):
Ďakujem pekne. Prosím teraz spravodajcu z gestorského výboru pre ľudské práva a národnostné menšiny pána poslanca Juraj Gyimesiho, aby podal informáciu o výsledku prerokovania návrhu vo výbore. Nech sa páči, pán poslanec.
Paška Pavol, predseda NR SR (2014-01-28):
(Hlasovanie.) 143 prítomných, 85 za, 5 proti, 53 sa zdržalo. Návrh sme postúpili do druhého čítania.
Blanár, Juraj, podpredseda NR SR (2022-05-04):
Vážené panie poslankyne, páni poslanci, dávam možnosť prihlásiť sa ústne do rozpravy. Konštatujem, že jediný, ktorý je prihlásený, je pán minister, ktorému udeľujem slovo a zároveň končím možnosť prihlásiť sa do ústnej rozpravy. Nech sa páči, pán minister.
Blcháč, Ján, poslanec NR SR (2022-02-03):
Ďakujem pekne. Mám tri veci, najskôr mi dovoľte, inšpirovaný ešte aj dopoludňajšou diskusiou ku návrhu pána Kremského o zákone o živnostenskom podnikaní. Dvaja páni kolegovia sa tu odvolali na zákon o ochrane verejného záujmu, ja by som to chcel urobiť teraz, pretože som dosiahol dôchodkový vek, aby som nebol popoťahovaný, že ochraňujem seniorov a chcem im dopriať 200 eur, aby dostali náhradu zvýšených nákladov, ktoré sú spôsobené infláciou. A ku vystúpeniu pána Kočiša, kde uvádzal tie nehorázne rozdiely napríklad v cene benzínu, ale mohol by pokračovať aj možno v cene potravín, kde sú zvýhodnení, zvýhodnení obyvatelia, občania Poľska, Maďarska opatreniami, ktoré tieto krajiny robia, a naši dôchodcovia, seniori určite v prihraničných oblastiach využívajú tiež tieto možnosti, aby si sami aspoň takýmto spôsobom prilepšili. Zrejme aj ministerstvo, minister financií nám to vysvetlil pred časom, že nebudeme sa tejto téme venovať, pretože Poliaci a Maďari majú svoje meny, a preto sa tie cenové nárasty tam vyšplhali na možno raz takú úroveň ako u nás. Pravdou je úplne iné, ako sme počuli. A ešte chcem sa vyjadriť k tým colniciam, k tým kontrolám na hraniciach. Pán Mazurek, skúste sa spýtať vašich, čo vám píšu, či to náhodou nie sú pracovníci Útvaru hodnoty za peniaze, ktorí tam teraz robia analýzy, koľko občanov Slovenskej republiky chodí nakupovať do zahraničia, aké nákupy robia, koľko, aký to má dopad na dépeháčku a na podnikanie v prihraničných oblastiach. Možno sú to oni.
Šimečka, Michal, podpredseda NR SR (2024-01-16):
Ďakujem pekne, pán predseda. Ďakujem veľmi pekne pani poslankyni Kolíkovej za jej slová. Špeciálne chcem zdôrazniť to, čo vravela o hodnote právneho štátu. A tá spočíva práve v tom, že ku každému sa pristupuje rovnako a zakaždým sa to-ktoré ustanovenie vykladá rovnako. Takže ak sa raz dohodneme, že keď človek, poslanec, ktorý predkladá pozmeňovací návrh, sa trošku odchýli, urobí chybu od toho, čo je napísané, tak to nevadí, tak potom to tak musí platiť pre všetkých bez ohľadu na to, či je to koaličný, alebo opozičný poslanec. A to tuto nebolo dodržané. Podľa mňa, a teraz hovorím aj zo skúsenosti z Európskeho parlamentu, mne sa to úprimne zdá bizarné, že človek musí doslova prečítať to, čo je napísané a čo si všetci poslanci môžu, môžu kedykoľvek na webe alebo na papieri prečítať, lebo to závisí od toho, či náhodou nezakašle počas svojho vystúpenia, alebo presne či sa nepomýli pri nejakom, pri nejakom závere slova. Úprimne, vôbec neviem, prečo je to potrebné, ale, prosím, je to v rokovacom poriadku, tak je dobré, že sa zhodneme na jednotnom výklade. Druhá vec, to tretie čítanie, veľmi oceňujem to, čo vravela pani poslankyňa, že je to tretie čítanie, ku ktorému sa otvára rozprava. To znamená, že majú poslanci mať možnosť zmysluplne diskutovať o tom, čo boli schválené pozmeňovacie návrhy v druhom čítaní. Keby naozaj malo byť tretie čítanie iba o tom, že sa opravujú gramatické chyby, na to nepotrebujeme rozpravu, to vie kľudne alebo aspoň v Európskom parlamente to tak je, že keď je v smernici alebo v nariadeniach nejaká chyba gramatická, tak ju opraví ekvivalent toho, čo tu máme legislatívny odbor parlamentu, na to nemusia politici diskutovať. Čiže keď máme plnohodnotné tretie čítanie, tak by to malo umožniť aj zmysluplnú politickú diskusiu o tom, čo bolo schválené v druhom čítaní. Tu úplne súhlasím s pani poslankyňou Kolíkovou. A na záver mi dovoľte dodať, čo už tu aj bolo povedané, že to, prečo sme v tejto situácii dnes, je kvôli chaosu, ktorý vyrába táto vláda so skrátenými legislatívnymi konaniami. Ďakujem. (Potlesk.)
Hrnčiar, Andrej, podpredseda NR SR (2018-10-17):
Ďakujem. Takže vyhlasujem všeobecnú rozpravu za skončenú, asi nikto nechce zaujať stanovisko. Takže prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Ľubomíra Petráka, Martina Glváča, Dušana Jarjabka, Pavla Gogu a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe o školstve a školskej samospráve o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1149. Návrh na jeho pridelenie na prerokovanie výborom je v rozhodnutí č. 1202. Nech sa páči, pán poslanec Petrák, odôvodnite návrh zákona.
Fico, Robert, poslanec NR SR (2022-04-29):
Ďakujem pekne. Dávam procedurálny návrh, pán predseda, predsedajúci, je to, samozrejme, pre nás komplikované, pretože postupne sa likvidujú opozičné poslanecké kluby a sme tu už iba jediný opozičný klub, ale uvedomme si, aký tu máme obrovský konflikt záujmov. Je to konflikt záujmov, ktorý spočíva v tom, že predsedníčka mandátového a imunitného výboru dlhé roky pôsobila ako asistentka súčasného špeciálneho prokurátora Slovenskej republiky pána Daniela Lipšica. Už len tento konflikt záujmov jej mal brániť v tom, aby takto aktívne vystupovala v tomto prípade a mala vyriešiť tento problém tak, že mala poveriť niekoho iného v mandátovom a imunitnom výbore, aby konal. Ale čo je závažnejšie, ja prosím pani predsedníčku, aby došla sem dole a odpovedala na otázku, či ju v posledných hodinách navštívil pán Lipšic. Je na to svedok, ktorý to potvrdí. Ďakujem pekne. Ak sa to stalo, pán predseda, v takom prípade ja okamžite navrhujem zvolať posla... (Prerušenie vystúpenia časomerom.)
Pellegrini, Peter, predseda NR SR (2015-03-12):
Prezentujme sa a hlasujme o návrhu pána poslanca Beblavého. (Hlasovanie.) Prítomných 139 poslancov, za hlasovalo 59, proti bolo 77, zdržali sa 3. Návrh sme neschválili.
Goga, Ľudovít, poslanec NR SR (2021-05-13):
Nebudem potrebovať, netreba. Ďakujem ešte raz za slovo. To, čo povedal, pán predseda, naozaj my v tom systéme, ktorý je tu, postrádame zdravý rozum. Otázka znie, je vôbec systém fungovania justície, ako je teraz nastavený, správny? Mne ako laikovi príde zarážajúce, že na jednej strane problematika kolúznej väzby, a to podmienok obvinených, nie odsúdených osôb, a na druhej strane napríklad inštitút kajúcnika, osoby, ktorá je obvinená, ktorá vypovedá zo zahraničia a nie je nijak obmedzená na svojej slobode? Tak ja si myslím, kolegovia, že kedy, keď nie teraz, je čas na riešenie tejto problémovej situácie. Ďakujem.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Bagačka.
Mizík, Stanislav, poslanec NR SR (2018-11-21):
Ďakujem ti, Natália, trafila si klinec po hlavičke. Takto náš kapitán urazil slovenský národ. Tu v parlamente som už neraz spomínal na krivdy, ktoré sa stali Slovákom v rámci prvej Masarykovej Československej republiky. Spomínal som strieľanie do robotníkov, hlad, žobračenky a tuná tento pán sa ide ospravedlňovať za niečo, čo je jasné, logické vyústenie dejín – samostatnosť Slovenskej republiky a konečne samostatný slovenský národ. Pán Danko napľul všetkým Slovákom do tváre. Ďakujem za slovo.
Poliačik, Martin, poslanec NR SR (2016-10-27):
Ďakujem, pán predsedajúci. No, pán Krajniak, mýlite sa, lebo minimálne jeden z tých tzv. odchovancov tretieho sektora tu sedí už tretie volebné obdobie a ja som vyrástol na debatnom programe nadácie otvorenej spoločnosti, bol som tri roky riaditeľom Slovenskej debatnej asociácie a ten tretí sektor, ktorý tvrdíte, že nemá gule, aby sa prepracoval do parlamentu, minimálne v mojej osobe získal pri posledných voľbách 46-tisíc hlasov. Skoro. Takže nie je to tak, nie je to tak, že by ľudia, ktorí boli odchovaní tretím sektorom na Slovensku, nešli do politiky a nesnažili sa meniť veci a určite okrem mňa je tu viacej ďalších. Vy akútne nechápete funkciu tretieho sektora v spoločnosti. Tretí sektor nie je na to, aby sa chopil moci a je v určitej definícii, áno, lobistickým prúdom, ale úplne legitímnym lobistickým prúdom, ktorý sa snaží o veciach, ktoré má vždy napísané vo svojich vlastných stanovách, o veciach, ktoré má napísané vo svojej vlastnej vízii a vo svojom vlastnom poslaní, presviedčať širokú verejnosť a tak isto volených politikov. Tretí sektor je na to, aby dokázal skoncentrovať na malom priestore nejakú tému a efektívne lobovať v prospech toho, čo považuje za správne. A nech je to mimovládka, ktorá bojuje proti skládke, nech je to mimovládka, ktorá bojuje proti postaveniu nejakej fabriky a nech je to mimovládka, ktorá bojuje proti fašistom, je to jednoducho jedno. Oni veľmi jasne vždycky povedia, o čo im ide a legitímnym spôsobom ako občania sa snažia tieto veci presadiť. To je celé.
P. Hrušovský, podpredseda NR SR: (2002-03-20):
Otváram rozpravu o tomto bode programu. Pýtam sa, či sa niekto z pánov poslancov hlási do rozpravy písomne. Pán poslanec Brocka. Nech sa páči, pán poslanec Brocka ako jediný písomne prihlásený poslanec.
Kyselica, Lukáš, poslanec NR SR (2021-10-20):
Vážený pán predseda, v rozprave vystúpil pán poslanec Pročko, ktorý ale nepodal žiaden návrh, o ktorom by sa malo hlasovať. Budeme teda hlasovať o jednom bode zo spoločnej správy s odporúčaním gestorského výboru schváliť.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 145 poslancov, za 143, proti 2. Konštatujem, že sme uvedený návrh schválili. Pokračujeme v hlasovaní v prvom čítaní o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta, tlač 1335, bod 19 schváleného programu. Spravodajcom je člen výboru pre hospodárske záležitosti poslanec Maroš Kodrót. Prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1335.)
Kollár, Boris, predseda NR SR (2020-07-10):
S ďalšou faktickou poznámkou vystúpi pán poslanec Stančík.
Martvoň, Anton, poslanec NR SR (2015-04-16):
Ďakujem pekne. Pán poslanec Fronc, v podstate ja si vás vážim ako človeka, ktorý je veľmi skúsený a ktorý je v podstate z môjho kraja. No, viete, nechceli ste byť expresívny, napriek tomu ste boli. Ja tiež nechcem byť expresívny a aj nebudem. Ale vec je tá, že ja si myslím, že je absolútne choré, keď za niečo, čo sa udialo za pána Figeľa, má niesť zodpovednosť naša vláda s Váhostavom. Najviac veriteľov vzniklo na úseku Dubná Skala. To nikto nepoprie. Dubná Skala – Turany. Jednoducho najviac veriteľov vzniklo. A my máme niesť za to zodpovednosť? Ako vyvodzuje sa zodpovednosť voči Váhostavu. No tak sa bude vyvodzovať – a to je aj zmysel našej schôdze – zodpovednosť voči osobe, ktorá to celé spôsobila a ktorá, keď už tvrdí, že išlo jej iba o efektívne, teda pánovi Figeľovi išlo iba o efektívne financovanie diaľnic, tak mal zabezpečiť aspoň cez tie zmluvy tých subdodávateľov. Ani to neurobil. A ja sa vás chcem spýtať, pán poslanec Fronc, kde je pán – ešte stále súčasný podpredseda Národnej rady – Figeľ. Však ani raz nevystúpil dneska. Však odvolávame jeho. Tak tu ho budú brániť poslanci za opozíciu, pán Přidal si tu trhá tričko kvôli tomu a aj pomaly oné. Ale kde, kde je pán Figeľ? Ani raz nevystúpil. Ani raz nepovedal dneska, že áno, je to správne, nie je to správne, alebo jednoducho aby vyvrátil tie slová. Keď odvolávate nášho ministra alebo premiéra, tak tu sedia. (Smiech v sále.) Tak tu sedia, keď ich odvolávate. Pán Čislák tu sedel. Sedeli tu aj ostatní. Pán Pavlis. (Reakcie z pléna.) Kde, kde je pán Figeľ? Tak sa pýtam, kde je pán Figeľ. (Reakcia z pléna.)
Šimečka, Michal, podpredseda NR SR (2023-12-12):
Ďakujem veľmi pekne. Pán poslanec Dostál.
P. Minárik, poslanec: (2004-06-18):
Tento návrh by bol: Vložením nového článku za čl. 3, čl. 4, ktorý by znel: Zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení zákona č. 374/1994 Z. z., zákona č. 304/1995 Z. z., zákona č. 277/1998 Z. z...
Pellegrini, Peter, predseda NR SR (2015-02-04):
Vážené panie poslankyne, páni poslanci, využite, prosím, možnosť zúčastniť sa tajného hlasovania, nakoľko za chvíľku sa bude tajné hlasovanie uzatvárať a rád by som pokračoval v rozprave k zákonu o odpadoch. Takže poprosím, tí, ktorí ešte neboli, poďte si odhlasovať, aby sme mohli tajné hlasovanie uzavrieť. (Pokračovanie aktu tajného hlasovania.) Panie poslankyne, páni poslanci, pýtam sa, či všetci využili svoju možnosť zúčastniť sa tajného hlasovania. Ak áno, vyhlasujem tajné hlasovanie za skončené. Teraz by som chcel poprosiť pána ministra, aby zaujal svoje miesto ako spravodajcu. Budeme pokračovať v prerušenej rozprave v prvom čítaní. Navrhovateľa (povedané s úsmevom). A spravodajca je kde? Pán spravodajca je tu, takže budeme pokračovať v prerušenej rozprave v prvom čítaní o vládnom návrhu zákona o odpadoch, tlač 1337. V rozprave vystúpi pán poslanec Galko. Nech sa páči, pán poslanec, máte slovo. (Pokračovanie v rokovaní o vládnom návrhu zákona o odpadoch a o zmene a doplnení niektorých zákonov , tlač 1337.)
Kočiš, Eduard, poslanec NR SR (2022-11-29):
Ďakujem pekne za slovo, pán predsedajúci. Pán kolega, zase si nedovolím súhlasiť, pretože pri spojených voľbách komunálnych a župných častokrát došlo k takému motýliemu efektu, to znamená, že človek, ktorý prišiel voliť komunálnych zástupcov, to znamená zástupcu do územnej samosprávy mesta a obce, tak jednoducho ten sa vykašľal na voľby do vyššieho územného celku, ale v mnohých iných obciach to bolo zase naopak. Čiže jedny voľby troška potiahli tie druhé, ale zároveň účasť, ktorá by mohla byť oveľa hojnejšia a oveľa silnejšia v komunálnych voľbách, tak tá práveže spojením týchto dvoch volieb prepadla. Ak chceme spojiť druhé kolo prezidentských volieb a volieb do Európskeho parlamentu, tak v žiadnom prípade sa na to nesmieme pozerať tak, že či už bude vhodný termín, nebude vhodný termín, ušetria sa nejaké finančné prostriedky, alebo sa neušetria, v prvom rade treba pozerať na to, kto bude účasťou alebo súčasťou toho druhého kola prezidentských volieb a aké politické subjekty sa zapoja vôbec do účasti zabojovať o Európsky parlament. Pretože či sa na to pozrieme spredu, zozadu, zľava alebo sprava, Slovensko je a myslím si, že aj dlho zostane krajinou alebo štátom, kde je záujem o eurovoľby najmenší a ak by sme aj dovolili voliť občanom Slovenskej republiky zo zahraničia v rámci tejto európskej inštitúcie, tak nemyslím si, že nafúkneme ten balík takým spôsobom, ako si predkladatelia alebo podporovatelia, alebo ľudia, ktorí myslia spôsobom takým, že tieto spojené voľby by vyriešili túto nízku účasť a vlastne pomohli by odvrátiť tento, v úvodzovkách, taký, taký biľag, ktorý máme, že tieto európske voľby sú na poslednom mieste v rámci všetkých volieb, ktoré na území Slovenskej republiky sú vykonávané, čiže treba sa na to pozrieť aj z takej, aj z takej perspektívy.
Fecko, Martin poslanec NR SR (2018-09-18):
Ďakujem pekne. Prosím, pán predsedajúci, aby ste dali hlasovať o tom, že Národná rada sa v súlade s § 73 ods. 3 písm. c) zákona o rokovacom poriadku navrhuje prerokovať predložený návrh zákona v druhom čítaní.
Laurenčík, Milan, podpredseda NR SR (2022-05-11):
Na faktické poznámky bude reagovať pán poslanec Filip Kuffa, nech sa páči.
Jakab, Elemér, poslanec NR SR (2017-11-30):
Pán predsedajúci, dajte, prosím hlasovať o tom...
Potocký, Milan, poslanec NR SR (2021-05-28):
Pardon. Áno, to uznesenie, ktoré môžme teraz schváliť, môže byť aj určitým návodom pre našich europoslancov, ktorí nás zastupujú na pôde Európskeho parlamentu. Takže ja toto uznesenie určite podporím. Ďakujem veľmi pekne.
Blaha, Ľuboš, podpredseda NR SR (2024-04-18):
Ďakujem pekne. Vážení páni poslanci, vážené pani poslankyne, chcel by som ešte upozorniť, že poslanec, ktorý položil otázku, sa môže prihlásiť s doplňujúcou otázkou v rozsahu dvoch minút len počas vystúpenia predsedu vlády, členov vlády a generálneho prokurátora na hlasovacom zariadení, a to zvolením možnosti podať doplňujúcu otázku. A teraz poprosím, pán podpredseda vlády, aby ste v limite 15 minút odpovedali na otázky adresované predsedovi vlády. Prvá otázka je od pani poslankyne Zuzany Plevíkovej v tomto znení: „Vážený pán predseda vlády, po mesiacoch opozičnej hystérie okolo zmien v Trestnom zákone a poriadku, ktoré označovali za protiústavný, únos právneho štátu, ktorý musí Európska komisia okamžite potrestať odobratím eurofondov, zrazu zmenili rétoriku a tvrdia, že idú zachraňovať miliardy pre Slovensko. Ako si vysvetľujete túto náhlu zmenu?" Nech sa páči.
Danko, Andrej, predseda NR SR (2019-02-14):
Ďalší procedurálny návrh – pán poslanec Poliačik.